**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) sagatavots, pamatojoties uz Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu, kā arī:   * Ministru kabineta 2020. gada 10. novembra noteikumiem Nr. 676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”; * Ministru kabineta 2020. gada 24. novembra noteikumiem Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” * Ministru kabineta 2020. gada 10. novembra noteikumiem Nr. 675 "Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī 2020.gada 6.novembrī atkārtoti izsludināta un 2020.gada 29.decembrī pagarināta līdz 2021.gada 7.februārim ārkārtējā situācija un tiek pastiprināti dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot atbalsta pasākumus Covid-19 krīzes pārvarēšanai.  Ministru kabineta 2020. gada 10. novembra noteikumi Nr. 676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”, Ministru kabineta 2020. gada 24. novembra noteikumi Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” un Ministru kabineta 2020. gada 10. novembra noteikumi Nr. 675 "Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos”” paredz uzdevumu Valsts ieņēmumu dienestam (turpmāk – VID) izmaksāt nodokļu maksātāju pieprasītos atbalstus, t.i., atbalstu Covid-19 krīzes skartajiem uzņēmumiem apgrozāmo līdzekļu plūsmas krituma kompensēšanai, atbalstu sniegšanai nodokļu maksātājiem dīkstāvē esošu darbinieku, pašnodarbināto personu (fiziskās personas, kas reģistrējušās VID kā saimnieciskās darbības veicējas vai saņem autoratlīdzības, nereģistrējoties kā saimnieciskās darbības veicējas) vai individuālie komersanti) un patentmaksātāju atlīdzības kompensēšanai (atbalsts par dīkstāvi), atbalstu nepilnu darba laiku strādājošu darbinieku atlīdzības kompensēšanai (atbalstam algu subsīdijai).  Ņemot vērā to, ka Covid-19 izplatība turpinās, valstī ir ieviesti papildu ierobežojumi saimnieciskas darbības veicējiem, kā arī tiek pagarināts atbalsta sniegšanas periodu, tad tiek prognozēts, ka atbalsta sniegšanai būs nepieciešams lielāks finansējums.  VID ir veicis provizoriskus aprēķinus par nepieciešamā finansējuma apmēru 2021.gadam atbalstu izmaksai, ņemot vērā nodokļu maksātāju 2020.gada nogalē iesniegto iesniegumu skaitu un atbalstos izmaksātā finansējuma apmēru, kā arī prognozējot iesniegumu skaita par atbalstu sniegšanu un izmaksājamā finansējuma apmērā pieaugumu, jo 2020.gada nogalē tika pastiprināti dažāda veida ierobežojumi, kas būtiski ierobežoja saimniecisko darbību.  Šobrīd no valsts budžeta programmas „Līdzekļi neparedzētiem gadījumiem”, lai nodrošinātu atbalstu izmaksu 2021.gada janvāra sākumā, VID ir piešķirts finansējums 10 000 000 euro apmērā.  Lai arī turpmāk nodrošinātu atbalsta sniegšanu nodokļu maksātājiem Covid-19 krīzes apstākļos un lai efektīvi izmatotu budžeta resursus, tiek plānots atbalstu no valsts budžeta programmas „Līdzekļi neparedzētiem gadījumiem” pieprasīt pa daļām, sākotnēji novirzot nepieciešamo finansējumu 100 milj. euro atbalsta pasākumu finansēšanai. VID pēc faktiskās izpildes analīzes atbalsta pasākumu finansēšanai, prognozēs nākamo nepieciešamo finansējuma apjomu un nepieciešamības gadījumā sagatavos jaunu MK rīkojuma projektu papildu finanšu pārdalei no valsts budžeta programmas „Līdzekļi neparedzētiem gadījumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts ieņēmumu dienests) |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos uzņēmumus, šo uzņēmumu darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022. | | 2023. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 000 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 000 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 10 000 000 | 100 000 000 | 0 | 0 | 0 | 0 | 0 |
| 2.1. valsts pamatbudžets | 10 000 000 | 100 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -100 000 000 | 0 | 0 | 0 | 0 | 0 |
| 3.1. valsts pamatbudžets | 0 | -100 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +100 000 000 | 0 | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai 2021.gadā turpinātu nodrošināt atbalstu Covid-19 krīzes skartajiem uzņēmumiem apgrozāmo līdzekļu plūsmas krituma kompensēšanai, atbalstu sniegšanai nodokļu maksātājiem dīkstāvē esošu darbinieku, pašnodarbināto personu (fiziskās personas, kas reģistrējušās VID kā saimnieciskās darbības veicējas vai saņem autoratlīdzības, nereģistrējoties kā saimnieciskās darbības veicējas) vai individuālie komersanti) un patentmaksātāju atlīdzības kompensēšanai (atbalsts par dīkstāvi), atbalstu nepilnu darba laiku strādājošu darbinieku atlīdzības kompensēšanai (atbalstam algu subsīdijai), kopumā no valsts budžeta programmas “Līdzekļi neparedzētiem gadījumiem” VID ir nepieciešams papildu finansējums 197 434 352 euro apmērā.  Papildus nepieciešamā finansējuma aprēķini:   1. atbalsts par dīkstāvi   Ņemot vērā to, ka 2020.gada decembrī atbalsts par dīkstāvi par novembri sniegts 25 144 cilvēkiem par kopējo summu 6 988 033,59 euro un pieņemot, ka atbalsta saņēmēju skaits pieaugs par 40% (līdz 35 202 cilvēkiem) un vidēji vienam atbalsta saņēmējām izmaksā 12,63 euro (dienā), kopējais atbalstam par dīkstāvi nepieciešamais finansējums ir 94 255 468 euro.  35 202 (atbalsta saņēmēju skaits) \* 12,63 euro (atbalsta summa dienā) \* 212 (dienu skaits 2020.gada decembrī un 2021.g. sešos mēnešos) = 94 255 468 euro.  Ņemot vērā, ka atbalsts par dīkstāvi jau tika piešķirts finansējums 4,6 milj. euro apmērā, papildu ir nepieciešami 89 655 468 euro.   1. atbalsts algu subsīdijai   Ņemot vērā to, ka 2020.gada decembrī atbalsts algu subsīdijai par novembri sniegts 10 704 cilvēkiem par kopējo summu 2 335 815,60 euro un pieņemot, ka atbalsta saņēmēju skaits pieaugs par 40% (līdz 14 986 cilvēkiem) un vidēji vienam atbalsta saņēmējām izmaksā 9,92 euro (dienā), kopējais algu subsīdijas atbalstam nepieciešamais finansējums ir 31 516 158 euro.  14 986 (atbalsta saņēmēju skaits) \* 9,92 euro (atbalsta summa dienā) \* 212 (dienu skaits 2020.gada decembrī un 2021.g. sešos mēnešos) = 31 516 158 euro.  Ņemot vērā, ka algu subsīdijas atbalstam jau tika piešķirts finansējums 1,6 milj. euro apmērā, papildu ir nepieciešami 29 916 158 euro.   1. apgrozāmo līdzekļu plūsmas nodrošināšanas atbalsta izmaksai.   2021.gada janvāra sākumā veikts apgrozāmo līdzekļu plūsmas nodrošināšanas atbalsta maksājums pa kopējo summu 3 522,15 euro.  Ņemot vērā to, ka no 18.12.2020. līdz 05.01.2021. (19 dienu laikā) ir saņemts 1 101 atbalsta saņēmēju pieteikums par kopējo summu 9 396 440,47 euro, līdz ar to vidēji dienā ir pieprasīts finansējums 494 998,68 euro apmērā. Tiek prognozēts, ka līdz iesniegumu iesniegšanas termiņa beigām (31.05.2021.) tiks pieprasīts finansējums 72 269 807 euro apmērā (494 998,68 euro (vidēji dienā pieprasītā summa \* 146 (dienu skaits)).  Līdz ar to, kopējais apgrozāmo līdzekļu plūsmas nodrošināšanas atbalstam nepieciešamais finansējums ir 81 662 726 euro.  Ņemot vērā, ka apgrozāmo līdzekļu plūsmas nodrošināšanas atbalstam jau tika piešķirts finansējums 3,8 milj. euro apmērā, papildu ir nepieciešami 77 862 726 euro.  VID līdzekļu pieprasījumu no valsts budžeta programmas “Līdzekļi neparedzētiem gadījumiem” iesniegs pa daļām, pieprasot sākotnēji 100 000 000 euro. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts ir saistīts ar Ministru kabineta 2020. gada 10. novembra noteikumiem Nr. 676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”; Ministru kabineta 2020. gada 24. novembra noteikumiem Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos”; Ministru kabineta 2020. gada 10.novembra noteikumi Nr. 675 "Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos””. |
| 2. | Atbildīgā institūcija | Finanšu ministrija (Valsts ieņēmumu dienests) |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (Valsts ieņēmumu dienests) |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

Ņetjosins 67120246

Aleksejs.Netjosins@vid.gov.lv